b'\n_START_ARTICLE_\nAcanthaphodius\n_START_SECTION_\nUtseende\n_START_PARAGRAPH_\nEn liten (3-4 millimeter), avlang, litt matt, brunsvart gj\xc3\xb8dselbille, dekkvingene delvis brungule. Hodet er stort og bredt, skovlformet, med en svak innbuktning i midten foran. Pronotum er rektangul\xc3\xa6rt, mye bredere enn langt, grovt og kraftig punktert. Dekkvingene er litt rundede med rader av grove punkter.\n_START_SECTION_\nLevevis\n_START_PARAGRAPH_\nDisse billene lever trolig i m\xc3\xb8kk, men nesten ingenting er kjent med sikkerhet om biologien til denne arten, som er regnet som sjelden. De voksne billene er aktive i november og desember.\n_START_SECTION_\nUtbredelse\n_START_PARAGRAPH_\nArten er utbredt i midtre deler av Chile og Argentina.'